text: Se video: Politi: Så meget ved vi om dødsbrand
  23 oktober 2014 kl. 13.33
  Onsdag blev en 29-årig kvinde fundet død i en brændende lejlighed i Vejen. Manden til den døde kvinde var torsdag i grundlovsforhør i Esbjerg, sigtet for drab på kvinden og derefter ildspåsættelse af lejligheden. Se her hvad Syd- og Sønderjyllands Politi har af kommentarer til sagen.
  Syd- og Sønderjyllands Politi blev onsdag kaldt ud til en brand i Vejen. I den brændende ejendom fandt politiet en død kvinde, og kort efter blev kvindes mand anholdt og sigtet for drab.
  Den 27-årige mand er torsdag i et grundlovsforhør blevet varetægtsfængslet i fire uger, sigtet for at have stranguleret sin kone og derefter sat ild til huset, skriver Syd- og Sønderjyllands Politi i en pressemeddelelse.
  Manden kærede ikke varetægtsfængslingen. Han er fængslet i surrogat, hvilket betyder, at han ikke skal tilbringe tiden i en arrest, men på en psykiatrisk afdeling.
  Fremstillingen skete for lukkede døre, da politiet fortsat efterforsker sagen.
  27-årig mand fra Vejen sigtet for drab og varetægtsfængslet i fire uger. Læs mere her: http://t.co/mVAkMZPdQa #politidk
  
  Se hvad vicepolitiinspektør fra Syd- og Sønderjyllands Politi, Bent Thuesen, siger om sagen til TV SYD. 
  Varighed: 1:08
  